kaerle etc. allen den genen die desen onsen brieff zullen
zien saluyt wy hebben ontfaen die oetmoedighe supplicatie
van cristiaen bocx ingeseten poirter van sinte truyen inden
lande van luydick inhoudende hoe dat hy omtrent den xxiii
oft xxiiiien dach augusti lestleden in onse stadt van loeven
heeft zekere communicatie gehadt met eenen geheeten johanne
jacobi scolet woenende in italien zoe hy den supliant seyde on$
te tracteren zekere mangelinge ende comenscap van yser
den suppliant toebehoirende tegen zekere ongeevalueerde penningen
gesupersribeert sanctus thonestus sanctus alexander san$ sanctus?
georgius ende zyn achtervolgenen dese communicatien vuyterlic
omtrent vier dagen daer naer hieraff geaccordeert in onse stadt
van antwerpen aldaer zy finale comenscap ende zekere mangelinge
hebben gedaen zoe dat de voirs. suppliant heeft den voirs. johannes
gelevert zekere quantiteyt van yzer wegende xxxven iiie ende
l pondt daer voer de voirs. johannes heeft den suppliant gelevert
die voirs. ongevalueerde penningen estimerende elcken penning weert
te zyne acht luyck stuivers zoe dat die souden gedragen hebben
omtrent vi e k gulden diemen inder waerheyt namaels maer
bevonden en heeft weert te zyne omtrent iiiie k guldens nu
eist dat die voirs. suppliant meynende de voirs. penningen soe goet te
zyne heeft die meestendeel vuytgegeven oft doen vuytgeven
inden lande van luydick ende oyck eenighe vuytgegeven in onsen
lande van brabant zekere luyden buyten lande van ludick
die deselve aldaer hebben gedragen midts den welcken soe
is gebuert dat die voirs. penningen zyn inden lande van ludyck
gecalengiert geweest ende aldaer geconfisqueert ende heeft
die voirs.suppliant van tgene des hy oft eenige van zynen
wegen mogen hieraene hebben mesdaen vuytgenomen frans
st$$en achternaan stuven? ende die voirs. johannes verworven vanden
eerwerdichsten vader in gode den cardinael van luydick
brieven van remissien oft abolicien gelyck tblyct byden
selven openen brieven van abolicien maer want die voirs.
coopmanscap ende het ontfangen ende vuytgeven vanden
voors. penningen die zyn gerekent billon is gebuert in onser
voirs. lande van brabant iegens onse ordonnancie vander
munten byden welcken geseyt is onder andere dat alle
billon gebracht wesende in onsen landen van harwart sover
nyet en mach daer vuyt gevoert ende getransporteert
werden noch oyck inden selven onsen lande gealloneert
maer behoirt gebracht te zyne in onser munte om aldaer
gesmolten ende geconverteert te wesen in goede munte
ende dat alle de gene die bevonden werden tselve billon
vuyt onsen voirs. landen getransporteert te hebben zullen
verbueren de voirs. billon oft de weerde van dien ende noch
andere peyne zoe beducht de voirs. suppliant dan onse
marcgrave van antwerpen oft onse officiers der voirs.
munten zullen willen procederen tot executie vander peyne
gestelt voer transport vander voirs. billon twelcke den
selven suppliant die een vuytlendich coopman is commen ende
keeren soude tot grooten achterdeele ende scade ten zy dat
onse gracie ende genade hem hier op verleent en worde
alsoe hy zeyt ons oetmoedelyck daeromme biddende
soe eist dat wy desen aengesien ende hierop gehadt
tadvis van onsen lieven ende getruwen raden ende generael meester?
van onser munten thomas mullier ende janne orro wesende
iegenwoirdelyck in deze onse stede van bruessel de welck
thomas hem op tg$$t tguut des voirs. is geinformeert heeft
den voirn. thoender genegen wesende tot zyne bede ende
supplicatie ende by advise van onsen lieven ende getruwen
die hoofden ende luyden van onsen secreten rade ende financien
hebben inden gevalle alsboven quytgesholden vergeven ende
geaboliert vergheven tschelden quyte ende abolieren vuyt
onser zunderlingher gracien by desen tfeyt ende mesdaet b$ boven?
verclaert mitsgaders alle boeten ende brueken corporelle
ende criminelle daer inne hy ter cause van dien ende onser
voirs. ordonnancien met datter aencleven mach iegens ons ende
justicie eenichssins mach hebben ontgaen den selven suppliant
als hier aff wederstellende ende restituerende tot zyne
goede fame ende name in onsen lande van brabant ende
van overmaze ende anderen onsen landen ende heerlicheden
omme aldaer te hanteren frequenteren ende letten zyne
coopmanscepen ende affairen te doen rustelyck ende
vredelyck gelyck hy tot noch toe gedaen heeft ende
tot zyn goeden nochtertyt nyet geconfisqueert zynde
indien hy eenighe heeft in alder vougen ende manieren als
hy was voer de toecompste vander saken ende mesdaet voirs.
imponerende hierup een eeuwich zwygen ende silence onser
procureur generael ende allen anderen onsen rechteren justicieren
ende officieren onser voirs. landts van brabant hoedanige die
zyn oft wesen mogen behoudelyck nochtans dat de
voirs. suppliant gehouden wert te betalen voer civile
beteringe tot onsen prouffite alsulcke somme ende op zulcke
condicien als onse voirs. generael meesters by advyse vander
voirs. vanden financien metten suppliant overcommen zyn
ende daer of hy suppliant hemluden zynen obligacie overlever$
sal in behoirlycker vormen ontbieden daeromme ende
#sy geweten vanden
voirs. generael vander
munten oft d$
civile beternisse
betaelt is ende
in wiens handen
om daer mede te
costen den $henen
dient behoirt
##hier af es gelast te
verantworden inde rekening vander
munten $iiii xxxvii $ $ ut $$
bevelen onsen lieven ende getruwen den cancellier ende luyden
van onsen raede in brabant drossaet van brabant marcgrave
van antwerpen ende allen anderen onsen ende onser vassalen oft
smalre heeren richteren justicieren ende officieren onser voirs.
lants van brabant ende van overmaze hoedanich die zyn oft
wesen mogen tegenwoirdich ende toecommende hueren stedehoudelyck
ende elck van hen zoe hem dat toebehoirt ende aengaen mach
dat zy den voirs. suppliant van dese onse gracie remissie ende
abolicie inder manieren voirscreven rustelyck ende peyselyck
doen ende laten genyeten ende gebruycken sonder hem
te doen noch te laten geschien in lyve noch in goede eenich
hinder letsel oft moyenesse ter contrarien maer indien
zyn lyff oft zyn onverbuerden goeden waeren daeromme
gevangen becommert of gearresteert dat zy die ter stont
stellen of doen stellen tot volcommen delivrancie ende slakinge
want onsen alsoe belieft des toirconden zoe hebben wy
onsen zegel hier aen doen hangen ghegeven in onse
stede van bruessel zesten dage van decembre int jaer
onsen heeren duusent vyffhondert ende vyffendertich van
onsen keyserycke txvie ende van onsen rycken van
castillien ende andere txxe aldus stont ghescreven
opte plycke byden keyser in zynen rade ende
gheteekent l de zoete recepta
ghecollacionneert tegens
goriginale brieven by my
decock